Държавен вестник, бр. 97, 2019 г., стр. 15

БРОЙ  97	
Д Ъ Р Ж А В Е Н  В Е С Т Н И К 	
СТР.  15  
(6) Общият резултат на всеки кандидат е 
сбор от оценките по ал. 3 и 5.
(7) До участие в интервюто се допускат 
кандидати, чийто резултат по ал. 6 е най-
малко „8“. Те се уведомяват чрез писмено 
съобщение или чрез електронна поща, ако 
кандидатите са посочили такава, за датата, 
мястото и часа на провеждането му.
Чл. 40. (1) При провеждане на децентрали-
зирания етап на конкурса по начина, който 
е посочен в чл. 33, т. 4, кандидатите полагат 
практически изпит, при който се преценяват 
уменията за справяне с конкретни задачи, кои-
то са свързани с изпълнението на длъжността. 
По този начин се преценява и владеенето на 
чужди езици от кандидатите.
(2) Когато чрез практически изпит се про-
веряват знания и умения, които са свързани с 
прилагането на нормативна уредба, по решение 
на комисията кандидатите могат да ползват 
нормативни актове.
(3) Конкурсната комисия поставя една и 
съща писмена задача на кандидатите, като 
практическите умения на всеки кандидат 
при изпълнението на задачата се оценяват 
най-малко от двама от членовете на комиси-
ята по 5-степенна скала. Оценката на всеки 
кандидат е средноаритметична от оценките 
на членовете на комисията.
(4) До участие в интервюто се допускат 
кандидати, чийто резултат от практическия 
изпит е най-малко „4“. Те се уведомяват чрез 
писмено съобщение или чрез електронна 
поща, ако кандидатите са посочили такава, за 
датата, мястото и часа на провеждането му.
Чл. 41. (1) Когато при провеждането на 
децентрализирания етап на конкурса се 
прилагат два от начините по чл. 33, които са 
посочени в заповедта по чл. 13, ал. 1, т. 3, до 
участие във втория посочен начин се допускат 
само кандидати, които са издържали успешно 
първия начин.
(2) Общият резултат на всеки успешно 
издържал кандидат е сбор от резултатите от 
първия и втория начин за провеждане на из-
пита, умножени по съответните коефициенти, 
които са определени по чл. 34, ал. 3.
Чл. 42. (1) Преди провеждане на интервюто 
комисията се запознава с длъжностната харак-
теристика, както и с попълнения формуляр 
съгласно приложение № 1 и формулира въп­
роси, които се задават на всички кандидати. 
Комисията определя и минималния резултат, 
при който кандидатът се счита за успешно 
издържал интервюто.
(2) Служителят на звено „Човешки ресур-
си“ – член на конкурсната комисия, предос-
тавя на останалите членове справка за резул-
татите на кандидатите по отделните модули и 
компетентности от централизирания етап на 
конкурса, която да послужи за по-ефективна 
подготовка и провеждане на интервюто. 
(3) По време на интервюто членовете на 
конкурсната комисия задават въпросите по 
ал. 1, чрез които се установява в каква степен 
кандидатът притежава професионалните и 
деловите качества, които са необходими за 
изпълнението на длъжността.
(4) Всеки член на комисията преценява 
качествата на кандидата въз основа на него-
вите отговори по 5-степенна скала и попълва 
формуляр съгласно приложение № 5 – за 
експертните длъжности, формуляр съгласно 
приложение № 6 – за ръководните длъжности, 
или формуляр съгласно приложение № 7 – за 
длъжностите, които са определени в катего-
рията „висши държавни служители“.
Чл. 43. (1) Окончателният резултат на все-
ки кандидат е сбор от резултатите, които са 
получени при провеждането на децентрали-
зирания етап на конкурса по избрания начин 
и от интервюто, умножени с определените по 
чл. 34, ал. 3 коефициенти.
(2) Окончателните резултати на канди-
датите се оформят във формуляр съгласно 
приложение № 8.
Раздел VIII 
Класиране
Чл. 44. (1) Въз основа на проведения кон-
курс комисията класира от първо до трето 
място кандидатите с най-висок окончателен 
резултат, който е получен при провеждането 
на конкурса, за което съставя протокол.
(2) Преценката на комисията и класира-
нето на кандидатите не подлежат на съдебен 
контрол.
(3) Протоколът и всички документи на 
класираните кандидати се представят на 
органа по назначаването в 5-дневен срок от 
провеждането на децентрализирания етап на 
конкурса.
(4) В срока по ал. 3 класирането на кан-
дидатите от първо до трето място се обявява 
на интернет страницата на администрацията, 
а при липса на такава – на общодостъпното 
място по чл. 13, ал. 1, т. 5. Всички кандидати, 
включително некласираните, се уведомяват 
по електронна поща или писмено, като им се 
изпраща извлечение от протокола по ал. 1, 
който отразява резултатите.
Чл. 45. (1) Участвалите в децентрализира-
ния етап на проведения конкурс кандидати, 
които не са класирани на първо място, в 7-дне-
вен срок от публикуването на обявлението по 
чл. 44, ал. 4 могат да подадат възражение до 
органа по назначаването, в което да посочат 
мотивите за своето несъгласие с преценката 
на комисията.
(2) Органът по назначаването се произ-
нася с решение в 7-дневен срок, като може 
да приеме възражението за основателно или 
да го отхвърли. Решението на органа по наз­
начаването не подлежи на съдебен контрол.
Чл. 46. (1) Когато органът по назначаването 
приеме, че възражението по чл. 45, ал. 1 е 
основателно, конкурсната процедура се пре-
кратява и се насрочва нов конкурс.